CELEX: 62015FN0100
Language: da
Date: 2015-07-06 00:00:00
Title: Sag F-100/15: Sag anlagt den 6. juli 2015 — ZZ mod EIB

14.12.2015   
            
            
               DA
            
            
               Den Europæiske Unions Tidende
            
            
               C 414/41
            
         Sag anlagt den 6. juli 2015 — ZZ mod EIB
   (Sag F-100/15)
   (2015/C 414/51)
   Processprog: italiensk
   
      Parter
   
   
      Sagsøger: ZZ (ved advokaterne L. Isola og G. Isola)
   
      Sagsøgt: Den Europæiske Investeringsbank (EIB)
   
      Søgsmålets genstand og beskrivelse af tvisten
   
   Påstand om annullation dels af sagsøgerens bedømmelsesrapport for 2013, dels af EIB’s efterfølgende og konnekse afgørelser, såsom afgørelsen om ikke at forfremme sagsøgeren til lønklasse D, samt påstand om erstatning for det økonomiske og ikke-økonomiske tab, der angiveligt er lidt.
   
      Sagsøgerens påstande
   
   
               —
            
            
               Annullation af appeludvalgets afgørelse af 8. december 2014, med fornyet forelæggelse af sagen for dette efter fastsættelse af de kriterier, som det skal følge ved vedtagelsen af den nye afgørelse.
            
         
               —
            
            
               Annullation af de retningslinjer fra afdelingen for menneskelige ressourcer, der er fastsat i skrivelsen »Retningslinjer for bedømmelsen af de ansatte i bedømmelsesåret 2013«, for så vidt som det heri fastsættes, at den endelige bedømmelse skal udtrykkes ved en verbal sammenfatning, uden at der er fastsat tilsvarende erklæringer.
            
         Subsidiært:
   
               —
            
            
               Annullation af hele bedømmelsesrapporten for 2013 (hvad angår bedømmelsesdelen, for så vidt som sagsøgeren ikke heri tildeles karakteren »fremragende præstation« eller »meget god præstation« og ikke indstilles til en forfremmelse til ansættelsesgruppe D, og endelig for så vidt som der ikke fastsættes en udvikling af hans karriere og ikke sker en fastsættelse af hans mål for 2014).
            
         
               —
            
            
               Annullation af alle konnekse, efterfølgende og forudgående retsakter, heriblandt de forfremmelser, der blev offentliggjort ved skrivelsen »Performance Evaluation exercise 2013 — List of promotions and awards«, som blev udsendt den 31. marts 2014.
            
         
               —
            
            
               Det fastslås, at sagsøgeren har været udsat for chikane.
            
         
               —
            
            
               Det fastslås, at Den Europæiske Union er ansvarlig for at tilskynde til chikane og tilsidesættelse af reglerne om en »retfærdig rettergang«.
            
         
               —
            
            
               De sagsøgte tilpligtes solidarisk at betale en passende erstatning for den fysiske skade og for det økonomiske og ikke-økonomiske tab, som udførligt er angivet ovenfor i punkt 112-120.
            
         
               —
            
            
               De sagsøgte tilpligtes solidarisk at betale mora- og udligningsrenter og kompensation for pengeforringelsen af de fastsatte beløb.
            
         
               —
            
            
               De to sagsøgte tilpligtes at betale sagens omkostninger, med ethvert forbehold.